Evangelium secundum Marcum
Evangelium secundum Marcum (Graece τὸ κατὰ Μᾶρκον εὐαγγέλιον) est unum ex quattuor evangeliis canonicis et tribus evangeliis synopticis in Novo Testamento, parte Bibliorum Christianorum. In eo ministerium Iesu narratur, inde a baptismate eius usque ad mortem sepulturamque, et inventionem sepulcri vacui. Non tractantur genealogia et nativitas Iesu. In primis manuscriptis capite 16, versu 8 concluditur; postea narratio apparentiae Christi post resurrectionem addita esse videtur.